open-index/open-wikipedia-markdown huggingface dataset:
Paul Rand

**Paul Rand** (født **Peretz Rosenbaum** 15. august 1914 i Brooklyn i New York, død 26. november 1996) var en amerikansk grafisk designer som blant annet har laget logoer for ulike selskaper som Mobil, IBM, Neste, UPS, ABC og Enron.

Rand ble utdannet ved Pratt Institute i New York fra 1929 til 1932, Art Students League of New York i 1933 til 1934, og Parsons School of Design i New York. Han var talsmann for den europeiske skolen og sveitsisk typografi i USA på sin tid. Rand var fast foreleser i design ved Yale University. Han skrev og illustrerte også barnebøker sammen med sin andre kone Ann Rand (må ikke forveksles med Ayn Rand).

Rand ble valgt inn i New York Art Directors Club Hall of Fame i 1972 og ble tildelt en posthum *Lifetime Achievement Award* av The One Show i 2007, som viste en fire minutters film om hans arbeid og et intervju med Rand.

Rand døde av kreft i 1996.

## Referanser


## Eksterne lenker
*
Grande Terre

**Grande Terre** er den største og mest folkerike øya i det franske området Ny-Caledonia. Den ligger i Korallhavet i det sørlige Stillehavet.

Øya har en flate på  km² av et areal på totalt  km²  for hele Ny-Caledonia. Geologisk er Grande Terre en del av Norfolkryggen. Den er 500 km lang og 50–60 km bred og er orientert i retning nordvest-sørøst. Grande Terre er omgitt av et barriererev. I forlengelsen av øya ligger Bélep-øyene i nord og Île des Pins i sør.

En fjellkjede strekker seg i øyas lengderetning. Landskapet er bratt på østsiden, mens fjellene på vestsiden flater ut til sletteland. Høyeste punkt er Mont Panié med 1629 moh. nord på Grande Terre. Nedbøren faller i hovedsak på østsiden av øya. Her finnes det regnskog. Vestsiden av øya er tørrere og hadde opprinnelig eviggrønn, sklerofyllisk skog. Jordsmonnet er rikt på mineraler. Om lag en tredel av den næringsfattige jorda er ultramafisk.
Grand-Terre har store forekomster av nikkel, med garnieritt som har et høyt nikkelinnhold på inntil 3 %. Det finnes også krom, jern, gull, kopper, bly, sink, sølv, mangan og kobolt.

## Referanser
Kristiansand Kajakklubb

**Kristiansand Kajakklubb** (stiftet 3. oktober 1967) er et særidrettslag fra Kristiansand og er tilsluttet Norges Padleforbund.

Klubbens virksomhet er kajakk innen disiplinene havpadling, elvepadling, polo og flattvannspadling.
Kristiansand Kajakklubb har to klubbhus, ved Gillsvannet og i Nodeviga på Odderøya.  I Gillsvannet har klubben egen bane som benyttes til trening og stevner.

## Eksterne lenker
*Klubbens hjemmeside
Dune Entertainment

**Dune Entertainment** er et amerikansk medieselskap som finansierer filmer, opprinnelig i samarbeid med 20th Century Fox. Etter at forhandlingene med Fox om å fornye avtalen brøt sammen, gikk Dune til Warner Bros. for å bytte plass med Legendary Pictures som deres hovedpartner for finansiering av filmer. Blant selskapets mest kjente filmer er James Camerons *[[Avatar (film)|Avatar]]*, Darren Aronofskys *[[Black Swan]]*, Matthew Vaughns *[[X-Men: First Class]]* og Ang Lees *[[Historien om Pi (film)|Historien om Pi]]*.

## Eksterne lenker
*
Brede hovedbygning

**Brede hovedbygning** ligger som en del av det anlegget som inntil 1831 utgjorde Brede Kobber- og Messingværk og senere Brede Klædefabrik i Kongens Lyngby nord for København. Hovedbygningen ble oppført i 1795 som landsted for eieren av Brede Værk, Peter van Hemert.

Hovedbygningen er en del av museet Brede Værk, som ligger under Nationalmuseet.

Bygningen er sannsynligvis tegnet av hoffarkitekt Andreas Kirkerup, interiøret og store deler av møblene ble tegnet av J.C. Lillie.

Nationalmuseet overtok Brede i 1959 og i løpet av de nærmeste årene ble stedet restaurert og møblert, slik at det viser Louis XVI-interiør fra 1790-årene.

Brede hovedbygning er fredet.
## Referanser


## Eksterne lenker
*
Senter for cyber- og informasjonssikkerhet

**Senter for cyber- og informasjonssikkerhet** (CCIS) ved Norges teknisk-naturvitenskapelige universitet (NTNU) er et nasjonalt senter for forskning, utdannelse og trening i å håndtere kritiske situasjoner knyttet til informasjonssikkerhet. Senterets mandat er «å styrke samfunnets kompetanse og ferdigheter når det gjelder å beskytte mot, oppdage, respondere på og etterforske kriminelle handlinger som skjer ved bruk av teknologi tilknyttet cyber- og informasjonssikkerhet». Senteret driver forskning og undervisning både ved NTNU i Gjøvik og i Trondheim.

CCIS er et offentlig-privat samarbeid, som omfatter 28 private og offentlige partnere fra industri, akademia, privat næringsliv og sikkerhet (2020-tall). Blant aktørene finnes Norges domstoler, Nasjonalt ID-senter, Datatilsynet, Cyberforsvaret og Politidirektoratet. CCIS mottar også finansiell støtte fra Justis- og beredskapsdepartementet og Helse- og omsorgsdepartementet. Institutt for informasjonssikkerhet og kommunikasjonsteknologi ved NTNU er vertskap for senteret. 

Senteret åpnet ved daværende Høgskolen i Gjøvik 15. august 2014. Ved oppstarten var det etablert ti professorater ved senteret. Pr. 1. januar 2020 hadde senteret 100 ansatte forskere, inklusive ph.d.-kandidater.

Senteret er medlem av the European Cyber Security Organization (ECSO).

## Senterets ledere

* 2015–2017: Sofie Nystrøm
*2017–2018: Sokratis Katsikas
* 2018– 2024 : Nils Kalstad
* 2024–: Peggy Sandbekken

## Se også
*Simula UiB

## Referanser


## Eksterne lenker
*
Michael Hoel

**Michael Olaf Hoel** (født 7. mars 1947) er en norsk samfunnsøkonom. Han er professor i økonomi ved Økonomisk institutt ved Universitetet i Oslo og assosiert forsker i Vista Analyse og ved Frischsenteret. Han forsker særlig innen energi- og klimaøkonomi, miljøøkonomi og ressursøkonomi. 

Han har vært professor ved Universitetet i Oslo siden 1981, og har også vært spesialrådgiver i Finansdepartementet og Norges Bank, rådgiver for OECD, seniorforsker ved CICERO Senter for klimaforskning, og gjesteforsker ved Massachusetts Institute of Technology, University of California, San Diego, University of California, Berkeley, og University of California, Santa Barbara. 

Han var leder for forskningsgruppen i miljøøkonomi ved Senter for grunnforskning 2005–2006 og har vært redaktør for tidsskriftet *Resource and Energy Economics*.

Han fikk Forskningsprisen ved Universitetet i Oslo i 1997, har mottatt Erik Kempe-prisen i ressurs- og miljøøkonomi og er æresdoktor ved Universitetet i Oldenburg.

## Referanser


## Eksterne lenker
Brede Værk

**Brede Værk** ligger vid Mølleåen nord for Kongens Lyngby. Siden 1600-tallet har dette vært et sted for å produsere forskjellige varer ved hjelp av vannkraft, og på 1800-tallet ble klesfabrikken oppført med tilhørende bygninger som matsal, skole med mer.

Fabrikken stengte i 1956 og kort tid etter ble bygningene overtatt av Nationalmuseet.  

Brede Værk er fredet. Fredningen omfatter 17 bygninger, blant dem også Brede hovedbygning.Hele anlegget er utpekt som nasjonalt kulturminne av 
Kulturarvsstyrelsen.

## Referanser


## Eksterne lenker
*
Hvalbiartunnilin

**Hvalbiartunnilin** er en veitunnel på strekningen mellom Hvalba og Trongisvágur på øyen Suðuroy på Færøyene.

Tunnelen er totalt 1 450 meter lang og med en fri høyde på 3 meter, og den har kun ett kjørefelt. Tunnelen sto ferdig i 1963, og er den eldste på Færøyene.

## Referanser


## Eksterne lenker
* Tunlar hos Landsverk.
Helge Adam Møller

**Helge Adam Møller** (født 1942) er en dansk offiser og politiker. Han var medlem av Folketinget for Det Konservative Folkeparti 1984–2011 og formann i den konservative folketingsgruppen 1998–1999 og 2005–2008.

Han er sønn av oberst Adam Møller og hans kone Gerda Møller og bror av Eva Møller, som alle har vært medlemmer av Folketinget. Foreldrene meldte sønnen inn i Konservativ Ungdom da han var 14 dager gammel.

Han vokste opp i Næstved, hvor deler av Gardehusarregimentet er stasjonert. Møller gjennomgikk en allsidig militær utdannelse, blant annet som kampsvømmer og fallskjermjeger. Mellom 1973 og 1984 tjenestegjorde han som kompanisjef i Jægerkorpset, operasjonsoffiser og sjef for operasjonsseksjonen i militærregion V. Møller er major av militær rang.

Møller var valgt til Folketinget fra Storstrøms amtskrets 1984–2007 og Sjællands storkrets 2007–2011. Han var formann i den konservative folketingsgruppen 1998–1999 og 2005–2008 og medlem av Folketingets presidium 2005–2011. I 2011 annonserte han sin avgang på grunn av helseplager, men ombestemte seg, og ble nominert av de konservative i Herning i Vestjyllands storkrets. Partiet ble stående uten representasjon fra storkretsen, da partiet gjorde sitt hittil dårligste valg.

I 2012 lot han seg nominere til konservativ borgermesterkandidat i Næstved kommune, en sosialdemokratisk bastion, der han tidligere hadde vært medlem av kommunestyret 1982–1993 og viseborgermester 1990–1991. Møller ble i 2013 valgt inn i kommunestyret, etter at de konservative fikk 8,8 % av stemmene.

Helge Adam Møller har barn fra et tidligere ekteskap.

## Referanser


## Eksterne lenker
* 
*
Evangeliesangene

***Evangelier Sangviis forfattet udi beqvemme Melodier*** eller bare ***Evangeliesangene*** er en samling sanger skrevet av Petter Dass. Han skrev sangene til preketekstene for hver helligdag gjennom kirkeåret, og samlingen ble første gang trykket i 1723, seksten år etter at forfatteren døde. I alt har han skrevet 73 sanger til preketekstene. Dette var sannsynligvis noe av det tidligste han skrev, og man regner med at det ble skrevet på siste halvdel av 1670-tallet.

Tekstgrunnlaget er de faste evangelietekstene det skulle prekes over hver helgedag. Evangeliesangene blir regnet for å være av Dass' svakeste diktning, versene gjengir bibelteksten, men skildringene er ikke så kraftfulle som det vi kjenner fra Katekismesangene og andre vers han har skrevet.

Tekstene ble skrevet til kjente melodier, både salmemelodier og andre melodier.

## Et eksempel
* **2den søndag efter H.3 konger**
* EVANGELIUM JOH. C. 2. v. 1
* **Bryllupet i Cana Galilæa**

*Mel.: Bondi, Madamm Elizabeth etc.*

:I Cana stad et bryllup staar
:I Galilæa land
:Nærværendis Maria vaar
:Og hjalp dem med en hand
:Till samme thid de Jesum did
:Med hans discipler bød
:Men best de sad, og vaare glad
:da fattis vinen sød.

---

:Vor Herre bød de svenne snar:
:Gaar hen og henter vand
:Opfylder straxen alle kar
:Det snarest' som I kand
:De drog og bar i hvert it kar
:Alt mens der gik en taar
:Saa bød hand dem, at bære frem
:Det som i øset vaar.

---

:Kiøgmester raaber brudgom fiin:
:Huorledis gaar det till?
:I første gladtz mand beste viin
:Gemeenlig skienche vill
:Dernest et slag, af ringer smag
:Naar folk har faat sit pas
:Du tvert imod iskjenche lod
:Dend beste sidst i gladtz.

:Men dette verch, som nu vaar skeed
:Vaar it miracel stort.
:Det første vunder nogen veed
:At Christus hafuer gjordt
:Hans hærlighed blef saa beteed
:For alle med een hast
:Disciplerne det fik at see
:Og tro'de paa ham fast.

## Referanser


## Litteratur
* Kristian Elster *Litteraturhistorie*, Oslo 1935
* P.E. Rynning. *salmediktingi i Noreg, Oslo 1954
* Petter Dass *Samlede skrifter'' i utgåve ved A. E. Eriksen, 1877
* Digital nettutgave
Oskar Sandven Lundevold

**Oskar Sandven Lundevold** (født 30. august 1996 i Oslo) er en norsk skuespiller som er oppvokst i Horten og Tønsberg. Sandven Lundevold har gått på Tønsberg Kulturskole og på dramalinjen på Greveskogen videregående i Tønsberg. Han fikk Drømmestipendet  i 2014. Han har studert ved Universitetet i Bergen og er bosatt i Oslo.

## Filmer
* Halvbroren (2013)
* Børning (2014)
*De fredløse (2022)

## Referanser


## Eksterne lenker
*
Heidrek Ulveham

**Heidrek Ulveham** (norrønt: *Heiðrekr Ulfhamr*) var ifølge sagalitteraturen konge over goterne og levde sannsynligvis i det 4. århunde. Han skal ha vært sønn av goterkongen Angantyr Heidreksson som slo hunerne under ledelse av Humli og Hlod i et legendarisk slag ved Donau i folkevandringstiden.

## Hervors saga
I fornaldersagaen Hervors saga gis det opplysning om at Heidrek var sønn av Angantyr og at «*han var lenge konge i [[Reidgotaland]]*». Heidreks farfar var goterkongen Heidrek Höfundsson. Her oppgis også at Heidreks datter Hildur ble gift med Harald den gamle (Harald Valdarsson) som var far til Harald den snille og farfar til Ivar Vidfamne. Blant deres etterkommere nevnes også Sigurd Ring og Ragnar Lodbrok.

Sagaen gir ikke nærmere opplysninger om Heidrek og hans styre.

## Østgotisk konge?
På grunn av etymologisk navnelikhet er det stilt spørsmål ved om Heidrek er identisk med den østgotiske kong Ermanarik som nevnes i to romerske kilder, skriftene til Ammianus Marcellinus og i Getica av historikeren Jordanes i det 6. århundre. Ermanarik hersket i et østgotisk rike ved dagens Ukraina og døde i høy alder i 376.

## Referanser


## Se også
*Ermanarik
*Tyrfingsyklusen

## Eksterne lenker
* Hervors saga (dansk ovs.) på nettstedet heimskringla.no
Eden Arena

**Eden Arena**, tidligere kjent som **Synot Tip Arena**, er et fotballstadion i byen Praha i Tsjekkia. Stadionet ble åpnet i 2008 og både driftes og brukes av fotballaget Slavia Praha. I tillegg brukes stadionet ved enkelte anledninger til å avholde landskamper for . Stadionet har en tilskuerkapasitet på  og regnes for å være et av Tsjekkias mest moderne stadionanlegg. Det brukes i all hovedsak til å arrangere fotballkamper, men har også blitt brukt til å arrangere konserter med blant andre Metallica, Iron Maiden, Depeche Mode, Bruce Springsteen, Bon Jovi og Coldplay.

## Historie
Eden Arena ble påbegynt i 2006 som følge av at Slavia Prahas gamle stadion Stadion Eden (1953–2004) var blitt betegnet som umoderne stilt i lys av moderne krav. I mellomtiden spilte Slavia Praha sine hjemmekamper på Stadion Evžena Rošického (2000–2008). Mens den gamle Eden ble revet i 2004, så åpnet den nye Eden den 7. mai 2008 med en oppvisningskamp mellom Slavia Praha og Oxford University AFC, bestående av tidligere tsjekkiske profiler som Pavel Kuka, Patrik Berger, Jan Suchopárek og Ivo Knoflíček.

Den første offisielle kampen på Eden Arena var den siste seriekampen i Gambrinus liga mellom Slavia Praha og FK Jablonec den 17. mai 2008, en kamp som endte 2–2 og som førte til at Slavia Praha vant seriemesterskapet for 2007/2008-sesongen. Eden Arena ble i 2011 valgt ut som finalearena til UEFA Super Cup 2013, som da hadde vært forbeholdt Stade Louis II i Monaco gjennom 15 år. Fra 2009 til 2012 var Eden Arena kjent som Synot Tip Arena av sponsorårsaker.

## Referanser


## Eksterne lenker
* 
* Worldstadiums.com – Czech Republic, Eden Arena
Matěj Vydra

**Matěj Vydra** (født 1. mai 1992) er en tsjekkisk fotballspiller som spiller for . 

Han har tidligere spilt for klubbene FC Vysočina Jihlava, FC Baník Ostrava, Club Brugge (lån), West Bromwich Albion FC og Udinese. Vydra har spilt flere landskamper for  og på aldersbestemte landslag.

## Klubbkarriere
Vydra startet sin fotballkarriere med ungdomsfotball hos FC Chotěboř før han i 2003 meldte overgang til FC Vysočina Jihlava. I 2008 ble han hentet opp til førstelaget, hvor han noterte seg for fem scoringer på 27 seriekamper frem til årskiftet 2009/2010. I januar 2010 ble han solgt til FC Baník Ostrava for 20 millioner CZK. Her tilbragte han kun seks måneder og spilte 14 seriekamper før han i juni 2010 meldte overgang til den italienske klubben Udinese Calcio.

I Udinese slet han med å etablere seg på førstelaget, og han ble derfor lånt ut til Club Brugge i august 2011, men ble tvunget til å returnere etter kun én seriekamp grunnet skade. I juli 2012 ble det offentliggjort at Vydra ble lånt ut til den engelske klubben Watford FC, under ledelse av Gianfranco Zola, for hele 2012/2013-sesongen. Hans første scoring for Watford kom i seriekampen borte mot Crystal Palace FC den 15. august 2012, hvor Vydra scoret den avgjørende 3–2-scoringen på overtid. Med sine totalt 20 mål på 41 seriekamper hjalp han Watford til en sterk tredjeplass og kvalikkplass i Football League Championship 2012–2013, noe som resulterte i at Vydra ble kåret til årets spiller i Football League Championship for 2012/2013.

Etter at låneavtalen med Watford gikk ut ved sesongslutt vendte han tilbake til Udinese, før han i august 2013 igjen dro tilbake til England, for denne gang å bli lånt ut til Premier League-klubben West Bromwich Albion FC ut 2013/2014-sesongen. Hans første scoring kom i seriekampen mot Hull City AFC den 21. desember 2013 (1–1). Totalt spilte Vydra 18 seriekamper og scoret tre mål før han forlot klubben ved sesongslutt. Den 26. juni 2014 ble det offentliggjort at Watford igjen hadde signert en sesonglang låneavtale med Udinese med opsjon på kjøp av Vydra. Den 1. september 2015 ble Vydra lånt ut fra Watford til Reading FC ut 2015/2016-sesongen.

## Landslagskarriere
Vydra fikk åtte kamper for Tsjekkias U19-landslag i perioden 2010 til 2011 og to kamper for Tsjekkias U21-landslag i 2011. Han fikk sin offisielle A-landslagsdebut for  i en VM-kvalifiseringskamp borte mot  den 8. september 2012. Hans to første scoringer for Tsjekkia kom i samme kvalifisering borte mot  den 26. mars 2013 (0–3).

Han ble tatt ut i s EM-tropp til EM i fotball 2021.

## Meritter
;Individuelt
* Football League Championship: Player of the year 2012/2013

## Referanser


## Eksterne lenker
* 
* 
* Spillerprofil hos VI.nl
Wisznice

**Wisznice** er en landsby nord i fylket Biała Podlaska, som ligger nordøst i Polen. Under første verdenskrig brant 90 % av byen opp, men ble bygd opp noen år etter hendelsen. Wisznice har vært en samarbeidspartner for Sveio kommune i flere år.

Wisznice ligger tre kilometer fra grensen til Belarus.

## Referanser


## Eksterne lenker
* Wisznice - Offisielt nettstad
Nea Salamis Famagusta FC

**Nea Salamis Famagusta FC** er en kypriotisk fotballklubb fra Larnaka på Kypros som spiller i toppserien Kypriotisk 1. divisjon på Kypros . De har aldri vunnet toppserien, men vant den kypriotiske cupen i 1990. Spillere som har spilt for klubben er blant annet Julian Gray og Giannis Okkas.

## Meritter
* Kypriotisk Cup (1): 1990
* LTV Super Cup (1): 1990
* Kypriotisk 2. divisjon (4): 1955, 1980, 2002, 2004

## Sesonger

## Referanser


## Eksterne lenker
*
Mudpuppy

**Mudpuppy** eller **bekketroll** (*Necturus maculosus*) er en hulesalamander tilhører slekten necturus som bare finnes i det østlige USA og Canada. Arten er en av de få salamanderartene som kan lage lyd. Den skal ha fått sitt navn på grunn av dens pipende lyder som med en god dose velvilje høres ut som en liten hund som bjeffer.

Mudpuppy er blant de største av salamanderne. Den kan bli opp til 41&nbsp;cm lang, men gjennomsnittet ligger på cirka 28 centimeter. Amfibien er å finne i det sørlige Canada, i Midtvesten, østover til Nord-Carolina og sørover til delstatene Georgia og Mississippi. Mudpuppies lever på bunnen av innsjøer, dammer, elver og i små bekker. Den gjemmer seg i vegetasjonen, f.eks. under steiner og stokker. Den dukker opp om natten for å finne byttedyr som den kan fange, som kreps, meitemark eller snegler.

Mudpuppies er neotene og beholder larveaktige trekk hele livet. De er lett gjenkjennelig på grunn av dens røde eksterne gjeller. De har flate hoder, brede haler og korte bein med fire tær på hver fot. Kroppene deres er enten grå eller brun-grå med blå-svarte flekker. Mudpuppies er vanlige i hele sitt utbredelsesområde, og den har ingen spesiell vernestatus noen steder. Imidlertid sørger blant annet tap av habitat og forurensning for å legge press på enkelte lokale bestander av amfibien.

## Referanser


## Eksterne lenker
*
Pete Sessions

**Peter Anderson Sessions** (født 1955) er en amerikansk politiker som tilhører Det republikanske parti. Han er medlem av Representantenes hus i den amerikanske Kongressen. Han representerer Texas’ 17. kongressdistrikt, som omfatter Waco og forsteder til Austin. Han har tidligere representert deler av Dallas.

Faren William S. Sessions var distriktsdommer og FBI-direktør, utnevnt av president Ronald Reagan. Pete Sessions vokste derfor opp i både Waco i Texas og i forstedene til Washington, D.C.

Pete Sessions var telekommunikasjonsdirektør og direktør i en tankesmie før han ble valgt til kongressmann i 1996. Han representerte deler av Dallas frem til 2018, da han tapte gjenvalg. Han var på det tidspunktet formann i husets regelkomité. Han har også hatt flere lederposisjoner blant republikanerne i Kongressen. Ved kongressvalget i 2020 stilte han til valg i Waco-området, som er sterkt republikansk, og ble valgt inn.

Det var Pete Sessions som i 2005 stilte et lovforslag, Family Opportunity Act, som utvidet retten til helsehjelp for familier med barn med funksjonshemming. Sessions var også initiativtager til en egen kongressgruppe for saker som gjelder mennesker med Downs syndrom og deres pårørende.

## Referanser


## Eksterne lenker
* 
* 
*
Baiji

**Baiji**  (arabisk: ‏بيجي‎) er en by i Irak, cirka 200 km nord for Bagdad. Antallet innbyggere er omkring 15.000.

I Baiji og dens nærhet ligger et av Iraks største oljeraffinerier, og byen er et viktig knutepunkt i det nettverk av oljeledninger som krysser Irak. Byens beliggenhet ved Bagdadbanen og plassering mellom Bagdad, Mosul og Kirkuk har gjort den viktigere enn innbyggertallet skulle tilsi. 

Under Irak-krigen ble flere installasjoner i byen ødelagt. 

## Eksterne lenker
*
Lakselvbukt naturreservat

**Lakselvbukt naturreservat** er et naturreservat i Tromsø kommune i Troms. Det omfatter et våtmarksområde ved bygda Lakselvbukt i Sørfjorden (indre del av Ullsfjorden), rundt 12 kilometer fra fjordbotnen. Vestre del av området omfatter ytre del av estuaret til Lakselva, mens den mindre Leirelva munner ut i den østre delen av området. Reservatet består av et stort strandengkompleks med vegetasjon av nordlig type, med soneringer fra salteng til brakkvannseng. Pøler med trådtjønnaks er godt utviklet, noe som er sjeldent i Troms. Området har regional verdi i botanisk sammenheng.

Reservatet ble opprettet i 1995 for å bevare et stort strandengkompleks i ei bukt med elvemunning.

## Referanser
Lars P. Gammelgaard

**Lars Peter Gammelgaard** (født 9. februar 1945 i Århus, død 11. februar 1994) var en dansk politiker (KF).

Han hadde studentereksamen fra Århus Katedralskole fra 1963, kandidatutdannelse i statsvitenskap fra Århus Universitet fra 1972 og pedagogisk eksamen fra Th. Langs Seminarium i Silkeborg fra 1973. Han var timelærer ved Handelshøjskolen i Århus, fra 1973 adjunkt ved statsskolen i Randers.

Gammelgaard ble engasjert i Konservative Studerende i studietiden. Han var medlem av Århus byråd 1970–1979 og formann i den konservative gruppen 1976–1979. Fra 1979 var han valgt til Folketinget fra Århus amtskrets, etter å ha blitt nominert fra Århus' 4. krets. Gammelgaard var medlem av Folketingets finansutvalg og de konservatives finanspolitiske ordfører, senere politisk ordfører og formann i Folketingets boligutvalg 1982–1984. Han var fiskeriminister i Poul Schlüters regjeringer 1986–1989, i perioden 1987–1988 også minister for nordisk samarbeid. Han var formann i Folketingets sikkerhetspolitiske utvalg 1989–1993. Gammelgaard satt på posten som formann i den konservative folketingsgruppen 1989–1993, hvoretter han ble nestformann under Hans Engell.

Lars P. Gammelgaard døde av kreft i 1994, og etterlot seg ektefellen Lene Gammelgaard (født Holm), dr.jur. og konservativ politiker, og to barn.

Lars P. Gammelgaard var kommandør av Dannebrogordenen.

## Referanser


## Litteratur
*
Gaugamela

**Gaugamela** var en bosetning i det gamle Assyria, antagelig nordøst for Ninive, mellom elvene Tigris og Store Zab (*Lykos)*. Mange historikere mener den var innenfor nåværende Mosuls område.

Stedet er kjent som skueplass for slaget ved Gaugamela, der Aleksander den stores tallmessig underlegne hær i 331 f.Kr. vasnt en knusende seier over  perserne under Dareios III. 

Ifølge Strabo (*Geographika* 16, 1, 3) betyr Gaugamela «Kamelens hus» og var blitt etablert av Dareios I, sønn av Hystaspes, som hvile- og forrådssted for hans kamel.

## Litteratur
* Hans Treidler: «Gaugamela». i: *Der Kleine Pauly* (KlP). Bind 2, Stuttgart 1967, Sp. 703.
Det er deg jeg skal ha

**«Det er deg jeg skal ha»** er en norsk sang. Melodien ble skrevet av Benedicte Adrian og Ingrid Bjørnov. Teksten ble skrevet av Benedicte Adrian, Ingrid Bjørnov og Ole A. Sørli. Den var ett av bidragene til Melodi Grand Prix 1982, den norske uttagingen til Eurovision Song Contest 1982 i Harrogate i Storbritannia.

Sangen ble framført på norsk av Dollie. Den vant først en duell om finaleplass høsten 1981. Den endte i finalen på en tiendeplass med 23 poeng.

Benedicte Adrian, Ingrid Bjørnov og Ole A. Sørli skrev også en engelskspråklig tekst. Den har tittelen «I Want You».

## Innspillinger
*Dollie («Det er deg jeg skal ha»). Utgitt på singlen NotaBene NBS&nbsp;804 i 1982. Produsert av Ole A. Sørli.
*Dollie («I Want You»). Utgitt på singlen NotaBene NBS&nbsp;805 i 1982.

## Referanser
Štefan Uher

**Štefan Uher **  (1930–1993) var en slovakisk filmregissør og dokumentarist. 
Štefan Uher studerte ved filmskolen i Praha (FAMU 1950-1955). Blant hans mest kjente filmer er *Slnko v sieti * (*The Sun in a Net*), *Panna zázracnica* (*Miraculous Virgin*) og *Pásla kone na betóne* (*A Ticket to the Heaven*).

## Utvalgt filmografi

* *Správca skanzenu * (1988)  (*The Curator of Outdoor Museum*)
* *Pásla kone na betóne*  (1982)  (*A Ticket to the Heaven*) 
* *Kosenie jastrabej lúky* (1981) (*Mowing of Hawk Meadow*)
* *Penelopa* (1977) 
* *Keby som mal dievča * (1976) (*If I Had a Girl*)
* *Keby som mal pušku* (1971) (*If I Had a Gun*)
* *Tri dcéry*  (1968) (*Three Daughters*) 
* *Panna zázračnica * (1966) (*Miraculous Virgin*)
* *Organ *  (1964) (*The Organ*)
* *Slnko v sieti*  (1962) (*The Sun in a Net*)
* *My z deviatej A *  (1961) 

## Referanser


## Eksterne lenker
* 
*  worldscinema.org(engelsk)
*  kinokultura.com(engelsk)
* grunes.wordpress.com(engelsk)
Lei mæ hjem

**«Lei mæ hjem»** er en norsk sang. Melodi og tekst ble skrevet av Tore Hansen. Den var ett av bidragene til Melodi Grand Prix 1981, den norske uttakingen til Eurovision Song Contest 1981 i Dublin i Irland.

Sangen ble framført på norsk av Unit Five. Den endte på en andreplass med 64 poeng.

## Innspilling
*Unit Five. Utgitt på singlen Talent TS&nbsp;117 i 1981.

## Referanser
1984 (Dollie)

**«1984»** er en norsk sang. Melodien ble skrevet av Benedicte Adrian og Ingrid Bjørnov. Teksten ble skrevet av Corbett, Benedicte Adrian, Ingrid Bjrønov og Ole A. Sørli. Den var ett av bidragene til Melodi Grand Prix 1981, den norske uttakingen til Eurovision Song Contest 1981 i Dublin i Irland.

Sangen ble framført på norsk av Dollie. Den endte på en sjetteplass med 49 poeng.

## Innspilling
*Dollie. Utgitt på singlen NotaBene NBS&nbsp;001 i 1981. Produsert av Ole A. Sørli.

## Referanser
Lorelei (sang)

**«Lorelei»** er en norsk sang, skrevet og sunget av Eigil Berg. Den var ett av bidragene til Melodi Grand Prix 1981, den norske uttakingen til Eurovision Song Contest 1981 i Dublin i Irland.

I konkurransen ble sangen framført på norsk av Eigil Berg. «Lorelei» endte nest sist, på en 9.-plass med 35 poeng.

## Innspilling
*Eigil Berg. Utgitt på singlen Mercury 6084&nbsp;037. Produsert av Eigil Berg og Hans Petter Danielsen.

## Referanser
Martlet

**Martlet** er en heraldisk figur som likner en seiler, men kan noen ganger være framstilt som en generell småfugl med sammenslåtte vinger. Navnet kommer fra den franske heraldiske figuren *merlette*, som er mer ande- eller svaneaktig heraldisk fugur uten føtter. Martlet var særlig vanlig i engelsk heraldikk, men finnes også i våpenet til distriktet Dundalk i Irland.

## Symbolikk
Som symbol representerer martlet utholdenhet. Seilere har svært små føtter som ikke er synlige i flukt. De bruker også føttene lite. Vår hjemlige tårnseiler kan være på vingene i tre år sammenhengende. I middelalderen trodde mange at de ikke hadde føtter i det hele tatt (det latinske navnet på familien «Apoda» betyr fotløs), og den heraldiske figuren er også ofte framstilt uten føtter. Siden figuren ikke har føtter, ble den ansett å aldri kunne lande, og måtte derfor holde seg på vingene hele livet.

Martlet ble også ble brukt for å markere arverekkefølgen. Den fjerde sønnen brukte familiens våpen, men med en martlet for å vise at han var nummer fire i arverekkefølgen (de andre plassirenene hadde egne tegn).

## Annen bruk
Det amerikanske jagerflyet F4F Wildcat fra 2. verdenskrig fikk betegnelsen *Martlet* av britene, som brukte den amerikanske maskinen på hangarskip gjennom hele krigen.
Putney Bridge

**Putney Bridge** er en buebro over Themsen i det vestlige London. Broen ble åpnet i 1886, og binder sammen Fulham i nord med Putney i sør. Dagens bro er den andre broen på stedet. 

## Opprinnelig bro

De første planene om å bygge en bro ble lansert i 1671. Forslaget møtte stor motstand, og ble nedstemt i parlamentet. Kampen for en bro fortsatte imidlertid. I 1720 fikk statsminister Robert Walpole problemer da han skulle krysse elven med ferje. Ferjen var på andre siden av elven, og ferjemennene ignorerte Walpoles rop om å bringe han over. Seks år senere, med Walpoles støtte, ble et nytt forslag om å bygge en bro lansert. Broen skulle gå fra byen Fulham til byen Putney. Flere forslag til hvordan broen skulle se ut ble vurdert, og valget falt på Sir Jacob Ackworths forslag. Thomas Philips fikk oppdraget med å bygge broen. Byggingen tok kun åtte måneder. I 1729 ble broen, med navnet Fulham Bridge, åpnet.

Broen var av tre og hadde en lengde på 234 meter. Av 26 bueåpninger var den midtertste gjort stor nok til at båter kunne passere under broen. Broen var privateid, og kryssing av broen var avgiftsbelagt. På midten av 1800-tallet oppsto det etter hvert misnøye med broen. Det var vanskelig for båter å passere under, og det tok ofte lang tid å krysse broen, blant annet på grunn av økt befolkning i området. En utvidelse av broen i 1872 gjorde forholdene bedre for båttrafikken, men problemet med trengsel på broen vedvarte. I 1880 ble flere broer, blant annet Fulham Bridge, kjøpt av det offentlige og gjort avgiftsfrie. I en påfølgende tilstandsrapport utarbeidet av Sir Joseph Bazalgette, sjefsingeniør i Metropolitan Board of Works, fremgikk det at broen var i svært dårlig stand. Planer ble således lagt for å rive broen, og bygge en ny.

## Nåværende bro

Den nye broen ble utformet av Sir Joseph Bazalgette, som også bygget Hammersmith Bridge. Broen åpnet i 1886, nå med navnet Putney Bridge. Putney Bridge ble fredet i 1983. Sommeren 2014 ble Putney Bridge stengt for all biltrafikk på grunn av reparasjonsarbeider. Broen er forventet å åpne igjen i oktober 2014. Nærmeste undergrunnsstasjon er Putney Bridge Tube Station, beliggende ved broens nordende. 

## Se også
* Liste over broer i London

## Referanser


## Eksterne lenker
* Putney Bridge på Where Thames Smooth Waters Glide
* Putney Bridge på Structurae
Café Jupiter

**«Café Jupiter»** er en norsk sang. Melodien ble skrevet av Atle Bakken og Geir Holmsen. Teksten ble skrevet av Trond Brænne. Den var ett av bidragene til Melodi Grand Prix 1982, den norske uttagingen til Eurovision Song Contest 1982 i Harrogate i Storbritannia.

Sangen ble framført på norsk av Freddy Dahl. Den endte på en sjetteplass med 54 poeng.

## Innspilling
*Freddy Dahl. Utgitt på singlen Talent TS-141 i 1982.

## Referanser
Romantikk (sang)

**«Romantikk»** er en norsk sang. Melodien ble skrevet av Petter Henriksen og teksten ble skrevet av Kari Bremnes. Den var ett av bidragene til Melodi Grand Prix 1982, den norske uttagingen til Eurovision Song Contest 1982 i Harrogate i Storbritannia.

Sangen ble framført på norsk av Kari Bremnes & Stiftelsen. Den endte på en syvendeplass med 48 poeng.

## Innspilling
*Stiftelsen. Utgitt på singlen Sonet T&nbsp;9598 i 1982. Produsent: Pete Knutsen.

## Referanser
Univers (sang)

**«Univers»** er en norsk sang. Melodi og tekst ble skrevet av Svein Gundersen. Den var ett av bidragene til Melodi Grand Prix 1980, den norske uttagingen til Eurovision Song Contest 1980 i Haag i Nederland.

Sangen ble framført på norsk av Alex. Den endte på en delt tredjeplass med 58 poeng.

## Innspilling
*Alex. Utgitt på singlen Polydor 2052&nbsp;181 i 1980. Arrangert av David Chocron og Svein Gundersen. Produsert av Svein Gundersen.

## Referanser
Trikhonidasjøen

**Trikhonidasjøen** (gresk: Λίμνη Τριχωνίδα - *Limni Trikhonida*) er den største naturlige innsjøen i Hellas. Den har et areal på 98,2&nbsp;km² og ligger i prefekturet Etoloakarnania sørøst for byen Agrinio.

Innsjøen ligger i et område med middelhavsklima. Den er en varm monomiktisk innsjø; om sommeren er vannet lagdelt med varmt vann øverst, men om vinteren har alt vann samme temperatur slik at vannmassene sirkulerer fra bunn til overflate. Det er lite fosfor og nitrogen i vannet, og den klassifiseres som en næringsfattig innsjø.

Nedbørfeltet på 215 km² er et karstlandskap der grunnen består av kalkstein, og det er lite overflatevann renner til innsjøen. Vannstanden har en årlig svinging på ca. én meter, noe som skyldes variasjoner i underjordiske vannstrømmer, fordamping om sommeren og uttak til kunstvanning.

Trikhonidasjøen ligger i en graben, der jordskorpa synker inn. Innsjøen kan være svært gammel, kanskje fra midtre eller sen pliocen. Den har tidligere vært større, slik at den hang sammen med Lysimakhiasjøen i vest. Innsjøen er dyp, gammel og har mange ulike habitater, som tette bestander av makrofytter, steinete strender og undervannskilder der grunnvann strømmer opp. Dette gjør at det finnes mange endemiske arter i innsjøen.

Det er minst 24 sneglearter og ni muslingarter i innsjøen. Åtte av disse bløtdyrartene finnes bare i Trikhonidasjøen og Lysimakhiasjøen. Det er to endemiske fiskearter, tangkvabben *[[Salaria economidisi]]* og kutlingen *[[Economidichthys trichonis]]*. Fiskearter med en litt større utbredelse er *[[Luciobarbus albanicus]]*, *[[Rutilus panosi]]*, *[[Scardinius acarnanicus]]*, *[[Tropidophoxinellus hellenicus]]*, *[[Cobitis trichonica]]*, gresk malle (*Silurus aristotelis*) og *[[Economidichthys pygmaeus]]*. Det vidt utbredte liten stripefisk (*Atherina boyeri*) finnes også.

## Referanser


## Eksterne lenker
*
Martin Blekkerud

**Martin Blekkerud** (født 1975) er en norsk journalist, redaktør og tidligere friidrettsutøver for Moss Idrettslag. 

Han har tre NM-bronser på 200 meter, og tre NM-gull på 4x100 meter stafett fra 1990-tallet. Sammen med Birger Hermansen, Jørn Tollefsen og Geir Moen, innehar han den norske rekorden for klubblag på 4x100 meter stafett med tiden 40.40, som ble satt under NM i stafetter i Ørsta i 31. mai 1997.

Han er tidligere sportsjournalist, og har jobbet som journalist i magasinet* [[Mann (tidsskrift)|Mann]]*. Han vant «Årets feature 2015» under Nordiske Mediepriser for saken «Når mørket faller», publisert i *[[Det Nye]]*. Han er per 2024 journalist i Dagbladet.

Blekkerud har jobbet som redaktør og prosjektleder for bokforlaget Pilar og driver podkasten *Pappatrenerne - en podkast om barneidrett* sammen med Eirik Øiestad.

Han var gitarist i det nå oppløste rockebandet *The Killing Cure.* I 2018 ga han ut albumet *Gravity Always Wins* under artistnavnet Blacklights.

## Referanser
MATE ROV Competition

**MATE ROV Competition** er en internasjonal konkurranse for ingeniørstudenter arrangert av Marine Advanced Technology Education  i samarbeid med industribedrifter og høyprofilerte ingeniører. Formålet med konkurransen er å designe, utvikle, bygge og teste en fjernstyrt undervannsfarkost.

MATE ROV Competition 2014 ble avholdt 26.-28. juni ved Tunder Bay National Marine Sanctuary i Alpena, Michigan. 

## Bedømming
ROVene blir vurdert av spesialister fra subseaindustrien og andre industrier i følgende kategorier (maksimal poengsum i parentes) :

* Oppdrag (300)
* Technical report (100)
* Engineering Evaluation (100) points
* Poster display (50)
* Safety (30)
* Mediedekning (5)

Vinneren av konkurransen er teamet med den høyeste poengsummen av 585 mulige.

Konkurransen krever at studentene ser på seg selv som entreprenører for et firma med MATE som kunde, og skal dermed selge sitt produkt inn i form av engineering evaluations, en salgsplakat og en teknisk rapport. 

## MATE ROV Competition i Norge
UiS Subsea fra Universitetet i Stavanger ble i 2014 det første norske laget til å delta i konkurransen. Det endte med en 14.-plass av 30 deltagere i Explorer-class.

## Referanser


## Eksterne lenker
Konkurransen offisielle nettside
UiS Subseas offisielle nettside
Nulldivisor

I abstrakt algebra, om *R* er en kommutativ ring, så er et element  *a* i *R* en **nulldivisor** om det finnes et element *b ≠ 0 * i *R* slik at *a·b = 0*.  Om en kommutativ ring ikke har nulldivisorer, så kalles den for et integritetsområde.  I en ring som ikke er kommutativ så skiller man på høyrenulldivisorer og venstrenulldivisorer.  

## Eksempel

*De hele tallene *Z*, de reelle tallene *R* og de komplekse tallene *C* har ikke                   nulldivisorer.  
*Matrisen \left(\begin{smallmatrix} 1 & 0 \\ 0 & 0\end{smallmatrix}\right) i matriseringen av 2×2-matriser med reelle elementer er en nulldivisor, ettersom
:\left(\begin{matrix} 1 & 0 \\ 0 & 0\end{matrix}\right)\,\left(\begin{matrix} 0 & 0 \\ 0 & 1\end{matrix}\right) = \left(\begin{matrix} 0 & 0 \\ 0 & 0\end{matrix}\right).
Produktet av to kvadratiske matriser kan således bli lik nullmatrisen, til tross for at ingen av disse er nullmatrisen. I denne ringen er nulldivisorene de matrisene hvis determinant er lik null.
*I ringen av restklasser av hele tall modulo 4,  <math>\mathbb{Z}/4\mathbb{Z}</math>, så er restklassen \overline{2} en nulldivisor siden .

## Egenskaper

## Se Også

## Litteratur

* I.N. Herstein, Topics in Algebra, Blaisdell, New York 1964.
* B.L. van der Waerden, Algebra Erster Teil, Springer-Verlag, Berlin 1950.
* Oscar Zariski, Pierre Samuel, Commutative Algebra, Volume 1, D. van Nostrand Company, Princeton New Jersey 1958.

## Fotnoter
Uta Nickel

**Uta Nickel** (født 19. juli 1941 i Leipzig) er en tysk økonom og tidligere politiker (SED, senere PDS). Nickel var DDRs finans- og prisminister fra november 1989 til januar 1990.  

Nickel ble i 1960 medlem av SED og studerte ved partiskolen i SED fra 1985 til 1987.

Uta Nickel hadde ulike stillinger, både som ansatt og folkevalgt i Leipzig. Hun tiltrådte Modrowregjeringen i 1989. Nickels avgang kom etter beskyldninger om økonomiske misligheter. Etterforskningen ble senere innstilt. Hun var fra 1990 rådgiver i næringslivet og fra 1991 arbeidet hun som eiendomsutvikler i Leipzig.

Uta Nickel er den hittil (2014) eneste kvinne som har vært i stillingen som tysk finansminister, uansett statsdannelse. 
## Referanser
Eiler Macody Lund

**Eiler Macody Lund** (født 1945) er en norsk politiker, som har representert Fremskrittspartiet og senere Høyre i Bergen.

Lund ble første gang valgt inn i Bergen bystyre for Fremskrittspartiet i 2007 og satt i byutviklingskomiteen. Han var byråd for sosial, bolig og områdesatsing i Bergen fra 2014 til 2015, deretter byråd for finans, eiendom og eierskap i 2015. 

Lund er utdannet ved Sjøkrigsskolen i Bergen og tjenestegjorde som offiser i Sjøforsvaret. Han har hatt ledende stillinger innenfor shippingbransjen. Han har også innehatt en rekke styreverv.

## Referanser
Liste over Danmarks fiskeriministre

**Liste over Danmarks fiskeriministre**. Fiskeriministeriet ble opprettet i 1947 og innlemmet i Fødevareministeriet i 1996.

## Referanser


## Se også
*Liste over Danmarks matvareministre
Mont-Terrible

**Mont-Terrible** («Det skrekkelige fjellet») var et av Frankrikes departement under Napoleontiden, med Porrentruy som hovedsted. Departementet ble dannet i 1793 og ble oppløst i 1800. Navnet kom etter det da som et vanlig navn på *[[Mont Terri]]*, en 804 meter høy fjelltopp utenfor Courgenay, som i 1815 tilfalt Sveits.

## Eksterne lenker
* La Revolution Francais (fransk)
Evensen

**Evensen** er et vanlig etternavn i Norge og Danmark. I 2013 hadde  nordmenn Evensen som etternavn. 
Per januar 2020 var antallet .
Navnet er et patronymikon og betyr «sønn av Even».

## Kjente personer med etternavnet Evensen
* Andreas Evensen (f. 1986), bokser
* Andrias Christian Evensen (1874-1917), færøysk prest, forfatter og politiker
* Bernt Evensen (1905-1979), skøyteløper
* Charlotte Thiis-Evensen (f. 1968), journalist og kunstner
* Claus Bomhoff Evensen (1848-1926), trelasthandler, ordfører og konsul
* Dagfrid Evensen (1907-1996), politiker og redaktør
* Jens Evensen (1917-2004), jurist, diplomat og politiker
* Johan Remen Evensen (f. 1985), skihopper
* Kjersti Evensen, danser
* Lars Evensen (1896-1969), fagforeningsmann og politiker
* Leonard Schrøder Evensen (1906-1944), politiker
* Ole Georg Evensen (1921-2013), krigsflyger og sivil flyger
* Stein A. Evensen (f. 1942), lege og professor emeritus
* Thomas Thiis-Evensen (f. 1946), arkitekt og professor
* Tore Evensen (f. 1943), Den norske Frimurerordens stormester
* Åsa Rytter Evensen (f. 1943), lege og samlivsekspert

## Referanser
Liste over Danmarks forskningsministre

**Liste over Danmarks forskningsministre**.  Forsknings- og Teknologiministeriet ble opprettet i 1993 og har i årenes fått utvidede oppgaver og hatt flere ulike navn, fra 2014 Uddannelses- og Forskningsministeriet.

## Referanser
EM i friidrett 2006 – 200 meter menn

Øvelsen **200 meter menn** ved EM i friidrett 2006 på Ullevi i Göteborg, Sverige ble avholdt med kvalifiseringen den 9. august og finalen den 10. august 2006.

Obikwelu tok to sprintgull, da han ledet med komfortabelt ut av svingen og holdt avstanden inn til mål. Wissman tok sølv og satte svensk rekord. Devonish saknet farten på slutten og klarte akkurat å holde på tredjeplassen foran belgiske Kristof Beyens.

## Medaljevinnere

## Program

## Resultater

### Runde 1
Kvalifikasjon: Første 4 i hvert heat (**Q**) og ellers de 8 raskeste (**q**) gikk videre til Runde 2.

}  || 3||align=left| Ronald Pognon ||align=left|  ||   || Startet ikke 
|}

### Runde 2
Kvalifisering: De 4 første i hvert heat (**Q**)  gikk videre til semifinaler.
}   || 2||align=left| Marc Schneeberger ||align=left|  ||   || Startet ikke
|-
|    || 3||align=left| Daniel Schnelting ||align=left|  ||  || Startet ikke
|-
|  || 4||align=left| Paul Brizzel ||align=left|  ||   || Fullførte ikke
|- 
|    || 1||align=left| Stefano Anceschi ||align=left|  ||   || Diskvalifisrt 
|}

### Semifinaler
De 4 første i hver semifinale ble direktekvalifisert (Q) til finalen.

#### Semifinale 1

#### Semifinale 2

### Finale

## Eksterne lenker
* Resultater
Erich Nagel

**Erich Nagel** (født 1908, død 1971) var en tysk kunstner som fikk verk beslaglagt som Entartet under naziregimets utrenskingsaksjoner for å fremme en germansk kunst. Verket *Fischerboote (akvarell)* har beslagnummer 12278 fra Berlins nasjonalgalleri.

Kilde: Freie Universität Berlin, Entartete Kunst: Beschlagnahme-Inventar.

## Referanser
Københavns Universitets Symfoniorkester

**Københavns Universitets Symfoniorkester,** også kalt SymfUni, er et symfoniorkester tilknyttet Københavns Universitet. Orkesteret er basert i Frederiksberg.

## Generelt
SymfUni ble grunnlagt i 2007 av en gruppe studenter, og i dag består orkesteret av rundt 60 musikere. Disse studerer hovedsakelig ved forskjellige fakulteter på Københavns Universitet, men også de andre utdanningsinstitusjonene i København er godt representert. I tillegg har orkesteret en stor andel av utvekslingsstudenter. SymfUni har hatt samarbeidsprosjekter med forskjellige kor, og om våren 2012 reiste orkesteret blant annet til Nederland for å oppføre Niels W. Gades Elverskud sammen med et nederlandsk studentkor fra Nijmegen.

## Repertoar
Orkesteret har spilt atskillige konserter rundt i Europa med et bredt repertoar – fra Beethoven til Bizet.

Høsten 2013 hadde orkesteret et samarbeidsprosjekt med Universitätschor Dresden, hvor blant annet Förklädd Gud av Lars-Erik Larsson og "Vom Himmel hoch" av Felix Mendelssohn ble oppført. Våren 2014 oppførte orkesteret filmmusikk, blant annet "E.T. - Adventures on Earth" og "Raider's March" av John Williams.

## Dirigenter
*2007-2009 Frederik Støvring Olsen
*2009-2010 Kristoffer Kaas
*2010-2013 Jan Scheerer
*2013- Peter Piotr Gasior

## Eksterne lenker
* 
* SymfUnis Facebook-side
Gundersen

**Gundersen** er et vanlig etternavn i Norge. Per januar 2020 hadde  nordmenn etternavnet Gundersen. Skrivemåten Gunderssen er mindre vanlig, men brukes også. Navnet er et patronymikon og betyr «sønn av Gunder». 

## Noen kjente personer med etternavn Gundersen

* Einar Gundersen (1896-1962), fotballspiller og lokalpolitiker
* Finn Gundersen (1933-2014), fotballspiller og ishockeyspiller
* Fridtjof Frank Gundersen (1934-2011), jurist, professor og politiker
* Gunder Gundersen (1930-2005), kombinertløper og idrettsleder som har fått oppkalt Gunder-metoden etter seg
* Gunnar Bull Gundersen (1929-1993), forfatter, dramatiker og lyriker
* Gunnar Gundersen (f. 1956), politiker og tidligere konkurransesvømmer
* Gunnar S. Gundersen (1921-1983), kunstmaler
* Herman Fredrik Zeiner-Gundersen (1915-2002), general
* Håkon Gundersen (f. 1954), sosiolog, filmprodusent, regissør og gründer.
* Jens Gunderssen (1912-1969), jurist, skuespiller, teatersjef, lyriker og visesanger
* Jon Henrik Gundersen (f. 1942), norsk bildekunstner
* Jon R. Gundersen (f. 1933), advokat
* Karin Gundersen (f. 1944), professor, dr. philos.
* Laura Gundersen (1833-1898), skuespiller
* Mia Gundersen (f. 1961), sanger og skuespiller
* O.C. Gundersen (1908-1991), jurist og politiker
* Rudolf Gundersen (1879-1946), skøyteløper
* Snorre Gundersen (f. 1947), tjenestemann og politiker
* Svein Gundersen (flere, se pekersiden)
* Tom Gundersen (f. 1951), bildekunstner, grafiker og tegner
* Toni Gundersen (1965), skuespiller og sanger

## Referanser
Victor Place

**Victor Thomas Place** (født 18. juli 1818 i Corbeil i Frankrike; død 10. januar 1875 i Tungujei ved Iași (Romania) var fransk konsul og arkeolog.

## Liv og virke
### Bakgrunn
Victor Place kom fra en velstående borgerlig familie. Etter at faren gikk bankerott i 1834 måtte Victor selv finne måter å bekoste sine studier på. Har virket som *répétiteur* ved collège de l'Immaculée-Conception i Vaugirard, og studerte ved lycée Henri-IV og *École de droit*. Han fikk juridisklisensiat i 1839.

### Konsulatstjeneste
Han trådte inn i den franske konsulærvesen i 1840. Der ble han lagt merke til for sin matematiske viten, og særlig for sin evne til å utarbeide plantegninger. Denne interessen og evnen førte ham til at han fordypet seg innen arkitekturen. I perioden 1843–1851 virket han ved en rekke konsulater.

Victor Place ble i 1851 fransk konsul i Mosul og fortsatte likesom Jules Oppert og Fulgence Fresnel de av hans forgjenger Paul-Émile Bottas påbegynte utgravninger ved Khorsabad. Place var senere etter hverandre generalkonsul i Jassy, Adrianopel, Calcutta  og New York. 

Place utgav sammen med maleren Félix Thomas det arkeologiske trebindsverket *Ninive et L'Assyrie* (1866–1869). Den vitenskapelige presisjon som Victor Place deri presiserer sitt arkeologiske arbeide med – trass i enkelte forståelige tolkningsfeil – ble et praktverk ytterligere beriket av ingeniøren Gabriel Tranchards fotograviske dokumentasjonsarbeid. Det ble utgitt 300 eksemplarer av *Ministère de la Maison de l’Empereur et des Beaux-Arts*, hvorav kun 100 var bestemt for offentlig salg.

Han ble i 1872 avsatt fra sin konsulatspost og dømt til to års fengsel, fordi han hadde tatt seg personlig provisjon ved tilsynet av våpenleveranser til den franske stat. Han var mot slutten av livet fullstendig ruinert, og dro i eksil til Romania, der han døde.

## Skrifter
* Victor Place, Félix Thomas: *Ninive et l'Assyrie*. 3 bind, Imprimerie Impériale, Paris, 1867–1870.

## Litteratur
* B. André Salvini: I: Erich Ebeling, Bruno Meissner, Dietz Otto Edzard (Hrsg.): *Reallexikon der Assyriologie und Vorderasiatischen Archäologie*. Zehnter Band, Walter de Gruyter, Berlin 2003-2005, ISBN 3-11-018535-0, S. 588.
* Maurice L. Pillet: *Khorsabad. Les découvertes de V. Place en Assyrie, etc.* Paris 1918.
* N. Chevalier, B. Lavédrine: *Débuts de la photographie et fouilles en Assyrie: les calotypes de Gabriel Tranchand*. In: E. Fontan, N. Chevalier, 1994, S. 196-213
* E. Fontan, "Félix Thomas (1815-1875), l'architecte providentiel", in E. Fontan, N. Chevalier, 1994, S. 102-115